Държавен вестник, бр. 55, 2008 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  55
(2) Ежегодно до 31 януари съхранителите на
военновременни запаси изпращат в Министер-
ството на отбраната сведение за движение на
наличностите съгласно приложение № 2 и от-
чет за тяхното състояние.
Чл. 15. (1) Съхранителите са длъжни да оси-
гурят необходимите условия за спазване на тех-
нологичните изисквания при съхраняването на
военновременните запаси в наличните си скла-
дови площи и съдови вместимости.
(2) Органите за приватизация са длъжни да
уведомят Министерството на отбраната при
откриване на процедура за приватизация на
търговци, регистрирани по Търговския закон,
и да изискват данни за наличието на военновре-
менни запаси на министерството при съответ-
ните търговци.
(3) При откриване на производство по не-
състоятелност или ликвидация лицата, които
представляват външните съхранители—тър-
говците и организациите, са задължени неза-
бавно писмено да уведомят Министерството
на отбраната за предприемане на действия за
по-нататъшното опазване на военновремен-
ните запаси.
(4) Щетите, причинени на материалните
средства, заделени за военновременни запаси,
поради неправилно съхраняване, опазване и
несвоевременно обновяване са за сметка на
съхранителя.
(5) При промяна на ръководния състав и на
материалноотговорните лица във външните
съхранители—търговците и организациите, или
при промяна на собствеността на складовите
вместимости, съхраняващи военновременни
запаси, съхранителите са длъжни в двуседми-
чен срок да уведомят Министерството на от-
браната.
Чл. 16. (1) При констатиране на липси при
съхраняването на военновременните запаси се
прилагат разпоредбите на Наредба № 13а-10403
от 1959 г. за пределните размери на естествени-
те фири, брака и липсите на стоково-материал-
ните ценности при съхраняването и транспор-
тирането им (обн., Изв., бр. 61 от 1959 г.; изм. и
доп., ДВ, бр. 62 от 1961 г., бр. 55, 63, 67 и 78 от
1962 г., бр. 4, 5, 10 и 60 от 1964 г., бр. 23 от 1969 г.,
бр. 3 от 1972 г., бр. 14 от 1976 г., бр. 28 от 1980 г.
и бр. 41 от 2007 г.).
(2) Възстановяването на количествата воен-
новременни запаси, съхранявани в складове на
въоръжените сили, до размера на естествената
фира се извършва от текущите доставки в едно-
месечен срок.
(3) Възстановяването на количествата воен-
новременни запаси, намиращи се във външен
съхранител, до размера на естествената фира се
определя в договора за влог.
Чл. 17. (1) Външните съхранители в съот-
ветствие със сключените договори и регламен-
тираните в техническите условия и стандарти
срокове за съхранение са длъжни да обновяват
за своя сметка чрез текущи доставки съхраня-
ваните от тях военновременни запаси без нару-
шаване на количествата и комплектността на
съхраняваните наличности.
(2) Когато обновяването и подмяната на
военновременни запаси са свързани с наруша-
ване на наличностите за определен период от
време, съхранителите своевременно изготвят
писмено предложение до Министерството на
отбраната.
(3) В случай на обективна невъзможност за
извършване на обновяването или съхраняване-
то на военновременните запаси от съхраните-
лите те се освобождават със заповед на минис-
търа на отбраната.
Чл. 18. Външните съхранители са длъжни
да осигурят условия за своевременното преда-
ване на освободените или преместваните воен-
новременни запаси.
Чл. 19. Необходимите финансови средства
за създаването, съхраняването, преместването,
обновяването и за издръжката на съхранявани-
те военновременни запаси във външни съхра-
нители се осигуряват от бюджета на Министер-
ството на отбраната на основание на сключе-
ните със съхранителите договори.
Г л а в а  ч е т в ъ р т а
ОСВОБОЖДАВАНЕ И ПОЛЗВАНЕ НА
ВОЕННОВРЕМЕННИТЕ ЗАПАСИ
Чл. 20. (1) Освобождаване на военновремен-
ни запаси, съхранявани във въоръжените сили
или във външни съхранители, се извършва в
следните случаи:
1. обновяване на наличностите;
2. промяна в нормативите;
3. при обявяване на режим “положение на
война” и “военно положение”;
4. при обявяване на външните съхранители в
несъстоятелност или в ликвидация;
5. при извършване на лабораторни и конт-
ролни изпитвания за установяване на качество-
то и техническото състояние.
(2) Освобождаването на военновременни
запаси се извършва от министъра на отбрана-
та или от упълномощени от него длъжностни
лица.
(3) Предложение за освобождаване на воен-
новременни запаси, съхранявани във външни
съхранители по чл. 17, ал. 2 и 3, се изготвя от
лицата, които представляват външните съхра-
нители—търговците и организациите.
(4) Предложение за освобождаване на воен-
новременни запаси, съхранявани във въоръже-
ните сили, се изготвя от началника на Генерал-
ния щаб на Българската армия или от упълно-
мощени от него длъжностни лица и от ръково-
дителите на структурите на подчинение на
министъра на отбраната.